| **Leikkipuisto Tuhkimo***Lekparken Askungen*, *Playground Tuhkimo* |
| --- |
| Kartta leikkipuistosta |
| Osoite | Tuhkimontie 10–12, 00820 Helsinki |
| Avoinna | arkisin klo 9–16.30 |
| Omistaja |  Helsingin kaupunki |
| Palvelumuoto | julkinen sosiaalipalvelu |
| Henkilökuntaa | 3  |
| Pinta-ala | 11 712 m2 |
| Kahluuallas | 800 m2 |
| Luistinrata | 2 049 m2 |
| Käyttötarkoitus | leikkipuistokoululaisten välipalaperhetoimintaasukastoiminta |
| Ruokailu | 2.6.–1.8 arkisin klo 12ilmainen, alle 17-vuotiaille |
| Arkkitehdit | Irma Mikkola (yleiskaava) |

**Leikkipuisto Tuhkimo** (ruots. *Lekparken Askungen*)  on yksi Helsingin 71 leikkipuistosta. Puisto on osa suurempaa Roihuvuoren aluepuistoa. Leikkipuisto Tuhkimo sijaitsee Roihuvuoressa, Tuhkimontien varrella suojaisella alueella metsän ympäröimänä. Puisto on kaikille avoin ja maksuton. Se on ollut erityisesti lapsiperheiden suosima vapaa-ajanviettopaikka. Samassa osoitteessa toimii myös ikäihmisille suunnattu Toimintakeskus Kaisla. Puistosta itään sijaitsee Roihuvuoren japanilaistyylinen puutarha, etelässä Maria Hammarénin mäki ja lounaassa Roihuvuoren vesitorni sekä Roihuvuoren Kirsikkapuisto.

Yleistä
-------

Jääkauden jälkiä puistoa ympäröivässä kalliossa.
Puisto sijaitsee kahden kiillegneissikallion välisessä laaksossa. Alueen kallioperässä viime jääkauden jäljet ovat poikkeuksellisen selvästi nähtävillä esim. jäätikön kulkusuuntaisina urina. Alue kuului 1800-luvulla Herttoniemen kartanon Kiilatorppa-nimiselle torpalle. Vuoden 1936 topografikartassa leikkipuiston kohdalla oli pelto.

Leikkipuisto Tuhkimo perustettiin 1960-luvulla lähelle vuonna 1956 valmistuneita asuintaloja. Leikkipuisto on saanut nimensä Tuhkimo-sadusta. Roihuvuoren aluetta aiottiin aluksi kutsua *Satumaaksi* ennen Roihuvuori-nimen virallistamista. Alueen lähitiet on nimetty eri satujen mukaan, kuten *Tuhkimontie*, jonka varrella puisto on. Altaan ympäristössä tehtiin muutoksia 1990-luvulla ja osa alueesta on peruskorjattu vuonna 2004. Tuhkimon ydinalueen istutukset ovat osin korotetuissa istutusaltaissa.

Leikkipuisto Tuhkimon läpi kulkee kevyen liikenteen väylä, joka yhdistää Roihuvuoren japanilaistyylisen puutarhan vuonna 2007 avattuun Roihuvuoren Kirsikkapuistoon. Kirsikkapuut ovat lahjoittaneet Suomessa asuvat japanilaiset ja Suomessa toimivat japanilaisyritykset. Alueelle on tarkoitus tulla kaikkiaan 150 kirsikkapuuta. Alueen ohitse kulkee myös Helsingin Marjaniemi–Roihuvuori–Tammisalo-kotiseutupyöräreitti.

Vuonna 2005 leikkipuisto Tuhkimo oli Helsingin neljänneksi vilkkain kesäruokailua tarjonnut puisto. Puiston kesätoiminnan säilyttämisen puolesta on vuonna 2005 lähetetty Helsingin kaupungille vetoomus, jonka allekirjoitti 30 henkilöä. Perusteluina puiston säilyttämiselle oli muiden leikkipuistojen kaukainen etäisyys (Tuorinniemi Herttoniemenrannassa tai Hilleri Siilitiellä), kesäruokailun suuri suosio ja puiston toiminnan monipuolisuus sekä sen tärkeys lasten jokapäiväisen rutiinin luomisessa ja säilymisessä.

Leikkipuiston rakennus julistettiin lokakuussa 2008 käyttökieltoon kosteusvaurioiden takia ja virallinen toiminta siirrettiin Roihuvuoren nuorisotalolle.

Toiminta
--------

Puistossa on leikkivälineitä, uima-allas, pelejä, keinuja, liukumäkiä ja lukemista. Myös mikroaaltouuni ja kahvinkeitin ovat vapaasti käytettävissä ja grillin saa käyttöön pyydettäessä. Talvisin puistossa on luistinrata ja jäämäki. Leikkivälineet, joiden kunnosta Helsingin kaupungin rakennusvirasto vastaa, ovat käytössä arkisin klo 9.15–16.15. Aikaisemmin puistossa sijaitsi Roihuvuoren nuorisotalo, mutta vuodesta 2006 lähtien on sen sijaintina ollut Prinssintie 1. 

Aamupäivisin puistossa käy pääasiassa alle kouluikäisiä lapsia vanhempineen. Iltapäivisin puiston henkilökunta järjestää lähinnä ensi- ja toisluokkalaisille askartelua, musiikkia, urheilua, pelejä, liikuntaa, yhdessäoloa, tapahtumia ja retkiä. Puistossa on iltapäivällä maksullinen välipala. Tavanomaisen leikkipuisto-ohjelman lisäksi puistossa järjestetään myös tapahtumia ja teemaviikkoja. Kesällä 2008 viikkojen teemoja olivat vesiviikko, liikuntaviikko, luontoviikko, kesäkirppis, maalaus, unikeonjuhla ja puutyöviikko.

Helsingin kaupungin ylläpitämissä leikkipuistoissa ei saa tupakoida eikä nauttia alkoholijuomia. Niihin ei saa myöskään tuoda lemmikkieläimiä.

### Ruokailu

Leikkipuisto Tuhkimossa on kesä-heinäkuussa arkisin ilmainen ruokailu alle 17-vuotiaille lapsille. Aterimia puisto ei tarjoa.

Koulupäivinä leikkipuistossa on iltapäivällä tarjolla maksullinen välipala, johon osallistumista on erikseen haettava.. Välipala on tarkoitettu 1. ja 2. luokan oppilaille sekä erityisoppilaille.

### Kahluuallas

Puiston ohjaajilla on valvontavastuu puistoalueella ja uima-altaalla. Helsingin kaupungin mukaan uimataidottomien ja alle kouluikäisten lasten ensisijainen uimavalvontavastuu on aina vanhemmilla ja vanhempien tulee olla altaan välittömässä läheisyydessä. Aivan pienten lasten ollessa kyseessä vanhempien on oltava altaan reunalla tai altaassa lapsen kanssa. Uima-allas ei ole käytössä ruokailun aikana. Pukukopit sijaitsevat myös altaan välittömässä läheisyydessä.

Ilkivalta ja muut ongelmat
--------------------------

Herttoniemen alueryhmän vuonna 2007 pitämän kokouksen mukaan Leikkipuisto Tuhkimossa on tehty paljon ilkivaltaa ja muun muassa ikkunoita on rikottu.

Kuvia puistosta
---------------

* Keinuja puistossa Keinuja puistossa
* Leikkipuisto Tuhkimon näkymää ja kyltti Leikkipuisto Tuhkimon näkymää ja kyltti
* Leikkipuiston talo Leikkipuiston talo
* Vaijerimäki Vaijerimäki
* Metsätie puiston länsipuolella Metsätie puiston länsipuolella
* Liukumäki Liukumäki
* Sivuttainen seisontakiikku Sivuttainen seisontakiikku
* Uima-allas Uima-allas
* Muita keinuja ja kiikkuja Muita keinuja ja kiikkuja

Lähteet
-------

1. ↑  Helsingin kaupunki, Sosiaalivirasto (Arkistoitu – Internet Archive) Sosiaalivirasto > Perheiden palvelut > Leikkipuistot > Leikkipuisto Tuhkimo >
2. ↑  Helsingin kaupunki (Arkistoitu – Internet Archive)
3. ↑  Helsingin kaupunki, Sosiaalivirasto (Arkistoitu – Internet Archive) Sosiaalivirasto > Perheiden palvelut > Leikkipuistot > Leikkipuisto Tuhkimo > Tiimi
4. ↑  Helsingin kaupunki, Rakennusvirasto (Arkistoitu – Internet Archive), Rakennusvirasto > Viheralueet > Leikkipuistot > Kahluualtaat > Leikkipaikat ja -puistot
5. ↑  Helsingin kaupunki - Rakennusvirasto (Arkistoitu – Internet Archive) Luistinradat, LÄNTINEN VIHERYKSIKKÖ.
6. ↑  Kesäruokalista Helsingin kaupunki, Sosiaalivirasto (Arkistoitu – Internet Archive) Sosiaalivirasto > Perheiden palvelut > Leikkipuistot > Ajankohtaista > Kesäruoka
7. ↑  Helsingin kaupunki, Rakennusvirasto (Arkistoitu – Internet Archive) Rakennusvirasto > Viheralueet > Leikkipuistot > Kahluualtaat >
8. ↑  Ikäihmisten palveluopas[vanhentunut linkki]
9. ↑  Kartta Roihuvuoren alueesta vuodelta 1936
10. ↑  Roihuvuoren Kiinteistöt OY[vanhentunut linkki] Kiinteistöt, Tuhkimontie 10.
11. ↑  HERTTONIEMEN JA ROIHUVUOREN VIHERALUESUUNNITELMA 2006-2015 Osa 3/4, Roihuvuoren viheralueet ja Marjaniemen reunametsä, sivu 20
12. ↑  17MarjanRoihu.pdf kierros 17, Marjaniemi–Roihuvuori–Tammisalo
13. ↑  es\_19.rtf[vanhentunut linkki] Vastaus 30 allekirjoittajan vetoomukseen leikkipuisto Tuhkimon kesätoiminnan puolesta. Perustelukohdat
14. ↑  es\_19.rtf[vanhentunut linkki] Vastaus 30 allekirjoittajan vetoomukseen leikkipuisto Tuhkimon kesätoiminnan puolesta
15. ↑  Ilmoitus leikkipuisto Tuhkimon toiminnan siirtymisestä Roihuvuoren nuorisotalolle (Arkistoitu – Internet Archive)
16. ↑  Helsingin kaupungin sosiaalivirasto - Leikkipuisto Tuhkimo (Arkistoitu – Internet Archive)
17. ↑  Helsingin Sosiaalivirasto[vanhentunut linkki]
18. ↑  Helsingin kaupunki, Sosiaalivirasto (Arkistoitu – Internet Archive) Sosiaalivirasto > Perheiden palvelut > Leikkipuistot > Ajankohtaista > Kesäruoka
19. ↑  Helsingin kaupunki, Sosiaalivirasto (Arkistoitu – Internet Archive) Sosiaalivirasto > Lomakkeet > Esiopetus ja kerhotoiminta > ESIOPETUS JA KERHOTOIMINTA
20. ↑  Koululaisten avoin iltapäivätoiminta - Välipala[vanhentunut linkki]
21. ↑  Kaupungin Sosiaaliviraston uima-allasohjeet puistoille[vanhentunut linkki]
22. ↑  HerttoniemenalueryhmaMUISTIO23107.doc HERTTONIEMEN ALUERYHMÄN KOKOUS, kohta 1, D, 6, Ankkuri, Paasivaarankatu 6, 23.1.2007 klo 13:00 – 15:00.

Aiheesta muualla
----------------

* Tuhkimon leikkipuisto  (Arkistoitu – Internet Archive)
* HS: Asunnottomien tukiasunnot saavat naapureilta myös ymmärrystä (Arkistoitu – Internet Archive)